Document ID: 32005D0194

KOMISSION PÄÄTÖS,
tehty 8 päivänä maaliskuuta 2005,
tietyistä lintuinfluenssaa (avian influenza) koskevista suojatoimenpiteistä useissa Aasian maissa tehdyn päätöksen 2004/122/EY muuttamisesta neljännen kerran
(tiedoksiannettu numerolla K(2005) 521)
(ETA:n kannalta merkityksellinen teksti)
(2005/194/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Komission päätös 2004/122/EY (3) tehtiin vastauksena lintuinfluenssan puhkeamiseen useissa Aasian maissa, Japani ja Etelä-Korea mukaan luettuina.
(2)
Japani ja Etelä-Korea ovat toimittaneet Maailman eläintautijärjestölle (OIE:lle) lopullisen selvityksensä lintuinfluenssatilanteesta alueellaan ja taudin hillitsemiseksi toteutetuista toimenpiteistä. Japani ja Etelä-Korea ovat lisäksi ilmoittaneet, ettei niissä esiinny lintuinfluenssaa, ja lähettäneet eläinten terveystilannetta koskevat tiedot komissiolle sekä pyytäneet päätöksen 2004/122/EY muuttamista. Päätöksen 2004/122/EY nojalla hyväksyttyjä suojatoimenpiteitä ei tämän vuoksi pitäisi enää soveltaa kyseisiin maihin.
(3)
Muiden kuin siipikarjaan kuuluvien elävien lintujen tuontiin kolmansista maista sovellettavat edellytykset on vahvistettu komission päätöksessä 2000/666/EY (4), ja näitä sääntöjä sovelletaan myös Japaniin ja Etelä-Koreaan. Muihin kuin siipikarjaan kuuluviin eläviin lintuihin on muun muassa sovellettava karanteenia, ja ne on testattava lintuinfluenssan varalta.
(4)
Ottaen huomioon tautitilanne Kambodžassa, Kiinassa, Indonesiassa, Laosissa, Malesiassa, Pakistanissa, Thaimaassa ja Vietnamissa on tarpeen pidentää edelleen päätöksessä 2004/122/EY säädettyjen näitä maita koskevien suojatoimenpiteiden voimassaoloa.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2004/122/EY seuraavasti:
1)
Korvataan 3 artikla seuraavasti:
”3 artikla
Jäsenvaltioiden on keskeytettävä seuraavien tuotteiden tuonti Malesiasta:
-
siipikarjan osia sisältävä raaka lemmikkieläinten ruoka ja käsittelemätön rehuaine, ja
-
ihmisravinnoksi tarkoitetut munat sekä linnuista peräisin olevat käsittelemättömät metsästysmuistot.”
2)
Korvataan 4 artiklan 1 kohta seuraavasti:
”4 artikla
1. Jäsenvaltioiden on keskeytettävä seuraavien tuotteiden tuonti Kambodžasta, Kiinasta (mukaan luettuna Hongkong), Indonesiasta, Laosista, Malesiasta, Pakistanista, Thaimaasta ja Vietnamista:
-
käsittelemättömät sulat ja höyhenet sekä niiden osat, ja
-
’muut kuin siipikarjaan kuuluvat elävät linnut’ sellaisina kuin ne on määritelty päätöksessä 2000/666/EY, mukaan luettuna omistajien mukana seuraavat linnut (lemmikkilinnut).”
3)
Korvataan 7 artiklassa päivämäärä ”31 päivään maaliskuuta 2005” päivämäärällä ”30 päivään syyskuuta 2005”.
2 artikla
Jäsenvaltioiden on muutettava tuontiin soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä maaliskuuta 2005.

Labels: 17
20
3
6
18